Mariah Carey. Mariah Carey (; 27-mart 1969-yilda tugʻilgan) amerikalik qoʻshiqchi, qoʻshiqnavis, aktrisa va produserdir. Carey 1990-yilda oʻzining ismi bilan atalgan "Carey" albomini chiqarish ortidan shuhrat qozondi. U, shuningdek, ilk besh ashulasi ham "Billboard" Hot 100 chartida birinchi oʻrinni band etgan ilk artist hisoblanadi. Careyning ilk albomi Columbia Records studiyasi ijrochi produseri Tommy Mottola koʻrsatmalari asosida chiqarildi. Keyinchalik, Carey va Mottola turmush qurishdi. Carey "Music Box" (1993), "Merry Christmas" (1994) va "Daydream" (1995) albomlari hamda "Billboard" Hot 100 chartida choʻqqiga erishgan „Hero“, „Without You“, „All I Want for Christmas Is You“, „Fantasy“, „Always Be My Baby“ va „One Sweet Day“ singllari ortidan xalqaro miqyosda shuhrat qozondi. Mottola bilan ajrashganidan soʻng, Carey hip hop janrining koʻproq unsurlarini oʻz ichiga olmish "Butterfly" (1997) albomini ommaga havola etdi. Carey hamma vaqtlarning eng koʻp audioyozuvlarini sotgan artistlardan biri boʻlib, shu kunga qadar umumjahon boʻylab 220 milliondan oshiq audioyozuvini sotgan. Uning oʻn toʻqqiz ashulasi "Billboard" Hot 100 chartida choʻqqiga erishgan. U yakkaxon artist, ayol qoʻshiqnavis va ayol produser sifatida ashulalari eng koʻp birinchi pogʻonani egallaganligi ortidan rekord oʻrnatgan. Carey VHIning musiqadagi 100 ta eng buyuk ayol roʻyxatida ikkinchi oʻrindan joy oldi. Carey koʻplab yutuqlarga, jumladan besh marta Grammy Awards, oʻn toʻqqiz marta World Music Awards, oʻn marta American Music Awards va oʻn besh marta Billboard Music Awardsga sazovor boʻlgan.